હનીટ્રેપમાં ફસાવી બિઝનેસમેન પાસેથી 10 લાખ ખંખેરવાની કોશિશ, 2ની ધરપકડ | Businessman Trapped In Honeytrap 2 Arrested - Saurasthra Kutch | I Am Gujarat
Gujarati News Saurasthra-Kutch હનીટ્રેપમાં ફસાવી બિઝનેસમેન પાસેથી 10 લાખ ખંખેરવાની કોશિશ, 2ની ધરપકડ
હનીટ્રેપમાં ફસાવી બિઝનેસમેન પાસેથી 10 લાખ ખંખેરવાની કોશિશ, 2ની ધરપકડ
Published: Apr 27, 2018 08:01 am IST
1/6હનીટ્રેપ
રાજકોટઃ ગીરીશ ભૂત નામના બિઝનેસમેને સોશિયલ મીડિયા પર મહિલા સાથે મિત્રતા કરવી ભારે મોંઘી પડી ગઇ. 3 મહિલા સહિત 6 લોકોની ગેંગ દ્વારા 37 વર્ષીય ગીરીશ ભૂતને હનીટ્રેપમાં ફસાવી 10 લાખ રૂપિયાની ખંડણી માગી હતી. ધમકી આપી હતી કે જો રૂપિયા ન આપે તો રેપ કેસમાં ફસાવી દેશે. જબરદસ્તીથી માસ્ટરબેટ કરાવી ભૂતનું વીર્ય કોન્ડોમમાં કલેક્ટ કરી લીધું હતું જેથી રેપ કેસ સાબિત કરી શકે.
2/6અજાણી જગ્યાએ લઇ ગયા
મોવડી ચોક પાસે રહેતા ગીરીશ ભૂત ફેક્ટરીના માલિક છે. ત્રણ મહિના પહેલાં ફેસબુક ઉપર તેમની જાનવી આહિર નામની છોકરી સાથે મિત્રતા થઇ હતી. બુધવારે જાનવીએ જામનગર રોડ સ્થિત નાગેશ્વર વિસ્તારમાં મળવા બોલાવ્યા હતા. ગીરીશ ભૂત નાગેશ્વર વિસ્તારમાં બાઇક લઇને પહોંચ્યા એટલામા ગીતા, રશિલા, કેતન, કુલદિપ અને અન્ય એક અજાણ્યો શખ્સ પણ ત્યાં પહોંચી ગયો હતો અને ગીરીશભાઇને જબરદસ્તી એક અંડર કન્સટ્રક્શન સાઇટ પર લઇ ગયા. ગીરીશભાઇએ પોલીસને જણાવ્યું કે કયા સ્થળે તે લઇ ગયા હતા એ ખ્યાલ નથી પણ તેઓને બંધ રૂમમાં રાખવામાં આવ્યા હતા અને તેમની બાઇક પણ છીનવી લેવામાં આવી હતી.
3/6બિઝનેસમેનને ટાર્ગેટ કરતી ગેંગ
ગીરીશ ભૂતને અહીં અનડ્રેસ કરવામાં આવ્યા હતા અને જાનવી પણ નગ્ન અવસ્થામાં થઇ ગઇ હતી, જે બાદ ગેંગના બાકીના મેમ્બરે કોમ્પ્રોમાઇઝિંગ પોઝિશનમાં તેમના ફોટા પાડ્યા હતા. એટલાથી જ ન અટકતાં આરોપીઓએ ગીરીશભાઇને જબરદસ્તી માસ્ટરબેટ કરાવ્યું અને તેમના વીર્યને એક કોન્ડોમમાં કલેક્ટ કરી લીધું હતું. બાદમાં રેપ કેસમાં ન ફસાવવું હોય તો 10 લાખ આપવાની માગણી કરી હતી.
4/6રૂપિયા છીનવી લીધા
ગીરીશભાઇએ આજીજી કરી કે તેમની પાસે આટલા બધા રૂપિયા નથી, થોડું નેગોશિએશન બાદ નક્કી થયું કે તેમને 5 લાખ રૂપિયા આપી શકે. બાદમાં આ ગેંગ મેમ્બર્સ દ્વારા ગીરીશભાઇને બેદી-ખોરાણા રોડ પર લઇ જવામાં આવ્યા જ્યાં તેમને માર મારી 1 લાખ રૂપિયા તુરંત અને બાકીની રકમ માટે થોડા દિવસમાં ચૂકવી દેવા કહ્યું. આ સમયે ગીરીશભાઇના ખિસ્સામાં 8000 રૂપિયા અને આધાર કાર્ડ હતું જે આરોપીઓએ છીનવી લીધું.
5/62ની ધરપકડ
જે બાદ કુલદિપ તેમને બાઇકમાં રૈયા ક્રોસરોડ લઇ ગયો, ઘરે જવા માટે 100 રૂપિયા આપ્યા અને 1 લાખ રૂપિયા લઇને આવવા કહ્યું. ગીરીશ ભૂતે તેના ભાઇ શૈલેષને ફોન કર્યો અને 1 લાખ રૂપિયા ઉછીના માગ્યા. શૈલેષને શંકા જતાં પોલીસને જાણ કરી. પોલીસે શૈલેષને કહ્યું કે તેના ભાઇને અને આરોપીઓને રૈયા ક્રોસરોડ બોલાવે. જ્યારે ગીતા અને રશિલા અહીં પહોંચી ત્યારે પોલીસે બંને આરોપી મહિલાઓને દબોચી લીધી હતી.
6/6અગાઉ પણ લાલચ આપી હતી
એસીપી હર્શદ મેહતાએ કહ્યું કે, "જાનવીએ અગાઉ પણ હનુમાનમઢી ખાતે મળવા માટે ગીરીશ ભૂતને લાલચ આપી હતી. વાતો કરતી વખતે તે ઇમોશનલ થઇ ગઇ હતી અને એ સમયે ભૂત પાસેથી 3000 રૂપિયા પણ ખંખેર્યા હતા. આ એક પ્રોફેશનલ ગેંગ છે જે અમીર બિઝનેસમેનને ખંખેરવા માટે હનીટ્રેપનું ષડયંત્ર રચે છે."